Matrieks met koors sal wel mag skryf | Maroela Media
Matrieks met koors sal wel mag skryf
Matrieks wie se temperatuur bo 38 ˚C is wanneer hulle opdaag om eksamen te skryf, sal wel toegelaat word om die vraestel te skryf.
Volgens die departement van onderwys het hy, nadat deskundige advies van die departement van gesondheid ingewin is, sy skryfprotokol gewysig sodat leerders wat tydens die siftingsproses 'n temperatuur van meer as 38 °C het, die eksamen in isolasie kan aflê.
Sodanige leerders mag nie met ander leerders omgaan na afloop van die eksamen nie, en sal vir mediese hulp verwys word. "In die daaropvolgende eksamens sal die toestand van sulke leerders fyn dopgehou word," het Elijah Mhlanga, woordvoerder van die departement gesê.
Die departement het aanvanklik gesê 'n leerder wat 'n koors van meer as 38 ˚C het, sal drie keer daarna weer getoets word en indien die leerder se koors bo 38 ˚C bly sal die leerling se ouers gekontak word om die betrokke leerder te kom haal.
Leerders moet steeds 'n uur en 'n half voordat hulle begin skryf, aanmeld sodat hulle siftingsprosesse kan ondergaan.
Leerders wat tydens die eksamen positief vir Covid-19-toets mag volgens die departement se protokol nie eksamen skryf tydens hul isolasietydperk van tien dae nie.
Leerders wat sekere vraestelle misgeloop het omdat hulle positief vir Covid-19 getoets het, moet outomaties geregistreer word vir die vakke wat hulle misgeloop het om dit tydens die Mei/Junie 2021-eksamen te skryf.
Leerders wat positief getoets het vir Covid-19 en wie se herstel deur nog 'n toets bevestig is, kan voortgaan met die skryf van die oorblywende vakke op die rooster. Kandidate wat besluit om nie voort te gaan met die skryf van die oorblywende vakke nie, moet wel in die Mei/Junie 2021-eksamen geakkommodeer word.
Nóg swaar reën vir noorde voorspel
Tiener van moord aangekla
Kan die skrywer asb. duidelikheid gee oor wat bedoel word met
"moet outomaties geregistreer word"
Dit is nou vir n verandering n ordentlike kader-besluit.
lol: ek onthou toe ek matriek geskryf het het n aanvallige medeleerling van die teenoorgestelde geslag in die bank langs my gesit. Ek was ook geneig om ietwat koorsig te word!
Mmmmm nie baie slim nie! Wil ons nou Europe se voorbeeld volg. Volg die basiese reels of wil hul nou die wiel herontwerp met rampspoedige gevolge?